Document ID: 31997R1893

KOMISSION ASETUS (EY) N:o 1893/97,
annettu 29 päivänä syyskuuta 1997,
interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta annetusta asetuksesta (EY) N:o 1528/96 poikkeamisesta markkinointivuonna 1996/1997
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisialan yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1) ja erityisesti sen 8 artiklan b kohdan,
sekä katsoo, että
edellytykset interventioelinten suorittamalle paddy- eli raakariisin haltuunotolle vahvistetaan komission asetuksessa (EY) N:o 1528/96 (2); kyseisen asetuksen 7 artiklan 1 kohdassa säädetään, että tosiasiallinen toimitus on suoritettava viimeistään kuluvan markkinointivuoden 31 päivänä elokuuta,
Kreikan interventioelimellä on markkinointivuonna 1996/1997 ollut vaikeuksia hyvän varastointi-, valvonta- ja tavaroiden vastaanottojärjestelmän aikaansaamisessa; näistä vaikeuksista on seurannut viivästyksiä toimitusten haltuun ottamiseksi tehtyjen tarjousten hyväksymismenettelyissä; näiden vaikeuksien vuoksi on perusteltua myöntää markkinointivuonna 1996/1997 Kreikalle poikkeus interventioelimille toimittamiselle edellä mainituissa säännöksissä vahvistettuun päivämäärään asti, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1528/96 7 artiklan 1 kohdasta poiketen paddy- eli raakariisin toimitukset on markkinointivuonna 1996/1997 saatettava Kreikan interventioelimen haltuun viimeistään 30 päivänä syyskuuta 1997.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä syyskuuta 1997.

Labels: 3
18
17
6